कचहरी मार्ग एवं स्लिप रोड बद्दी-रोपड़ मार्ग को वन वे मार्ग किया घोषित
सोलन | जिलादंडाधिकारी सोलन राकेश कंवर ने मोटर वाहन अधिनियम 1988 की धारा 115 एवं 117 के अंतर्गत प्रदत शक्तियों का प्रयोग करते हुए सोलन जिले के नालागढ़ उपमंडल के नालागढ़ के कचहरी मार्ग एवं स्लिप रोड बद्दी-रोपड़ मार्ग को सभी प्रकार के वाहनों के लिए नो पार्किंग जोन एवं वन वे मार्ग घोषित किया है। यह आदेश तुरंत प्रभाव से लागू होंगे। इन आदेशों के अनुसार वाहन कचहरी मार्ग पर आबकारी कार्यालय के समीप प्रवेश कर सकेंगे तथा पुलिस थाना नालागढ़ के समीप वाहनों की निकासी होगी। यह मार्ग वन वे तथा नो पार्किंग जोन होगा। स्लिप रोड बद्दी-रोपड़ मार्ग पर वाहन पुलिस स्टेशन नालागढ़ के समीप बद्दी रोड एंड से प्रवेश कर सकेंगे तथा रोपड़ मार्ग एंड से वाहनों की निकासी होगी।
hin_Deva hin_Deva